《𤝞獠》
明代·黄衷

刀镰到处只随身，夫妇同耕上垄春。宁野岂非缘习俗，痴愚应未丧真淳。

鸡翰插鬓山经略，鸟道为家木客亲。干羽两阶曾不见，吾皇神圣古无伦。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。